Štučno godka (zwono tyž conlangym s ang. "constructed language") to je termin užywany we stosōnku do godek, kere niy narodziuy sie bez naturalno ewolucyjo lingwistyčno, a zostouy stwořōne coukym bez čowieka. Tako godka može spouniać wiela rolōw, np. suōžyć kej miyndzynarodowo forma kōmōnikacyje, stanowić šyfr, eksperymynt lingwistyčny abo być užywano postřōd wymyślōnyj rasy abo narodu (sam bajšpilym je klingōńsko godka), niyřodko we literatuře. Nojbaři znajōmōm godkōm štučnōm je esperanto, kere zostouo stwořōne we 1887 roku bez poloka žydowskigo pochodzynio – Ludwika Zamenhofa. Inkše znajōme godki štučne to ido, interlingua, volapük a lojban. Polske Forōm Godkotwōrcōw